text: Matkovin vil seta føroyska matin á kalendaran
text: #000001
text: "Árið og maturin" er føroysk kalendaraverkætlan, ið Sunniva G. Mortensen (Matkovin) og Lena Nicolajsen standa fyri. Tær eru í hesum døgum í gongd við at savna og myndprýða kunning um, hvørjar rávørur og matvørur eru í árstíð hvønn mánað í Føroyum.
text: #000002
text: Ein burðardygg og staðbundin matmentan
text: #000003
text: Við verkætlanini, "Árið og maturin", er ynski um at varpa ljós á góða matin, sum verður dyrkaður, veiddur og framleiddur í Føroyum.
text: #000004
text: Fyri mong kann tað tykjast torført at fáa skil á nær staðbundi maturin er í árstíð, og tí hava vit tikið stig til at menna ein føroyskan matkalendara, sum vísir nær rávørur og matvørur eru í árstíð. Kalendarin verður sniðgivin og prentaður í tveimum ymiskum formatum, sum ein ársplakat (A2) og sum vanligur kalendari við einari síðu pr. mánað (A3), og tað er føroyski teknarin og sniðgevin, Lena Nicolajsen, sum myndprýðir kalendaran.
text: #000005
text: Nógvar orsøkir eru at keypa staðbundnan mat í árstíð. Tað er gott fyri umhvørvið, at vit minka um innflutning av hópframleiddum matvørum úr fjarskotnum londum og at vit heldur økja burðardyggu matframleiðsluna og -søluna í Føroyum. Tá vit keypa staðbundnan mat beinleiðis frá føroysku framleiðarunum gagnar hetta bæði framleiðarunum, nærsamfelagnum og felagskensluna millum fólk. Somuleiðis gagnar tað føroyska búskapinum, at vit bæði framleiða, selja og nýta staðbundna matin í Føroyum.
text: #000006